**Ministru kabineta instrukcijas projekta**

**“Grozījumi Ministru kabineta 2010. gada 28. septembra instrukcijā Nr. 16 "Kārtība, kādā valsts augstākās amatpersonas apziņojamas valsts apdraudējuma gadījumā un par ārkārtas notikumiem valstī"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks(500 zīmes bez atstarpēm) | Atbilstoši Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 5.1punktam kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta instrukcijas projekts “Grozījumi Ministru kabineta 2010. gada 28. septembra instrukcijā Nr. 16 "Kārtība, kādā valsts augstākās amatpersonas apziņojamas valsts apdraudējuma gadījumā un par ārkārtas notikumiem valstī"” (turpmāk – projekts) sagatavots, pamatojoties uz valsts apdraudējuma Covid-19 laikā gūtajiem secinājumiem un Tieslietu ministrijas 2021.gada 29.janvāra vēstuli Nr. 1-13.5/403 “Par valsts augstāko amatpersonu sarakstu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta mērķis ir papildināt valsts augstāko amatpersonu sarakstu ar tiesu varas augstākajām amatpersonām.Šobrīd Ministru kabineta 2010. gada 28. septembra instrukcijā Nr. 16 "Kārtība, kādā valsts augstākās amatpersonas apziņojamas valsts apdraudējuma gadījumā un par ārkārtas notikumiem valstī" (turpmāk - instrukcija), tās pielikumā, nav iekļautas tiesu varas augstākās amatpersonas. Atzīmējams, ka tiesu vara ir valsts varas izpausme. Saskaņā ar valsts varas dalīšanas teoriju, tiesu vara kopā ar likumdošanas varu un izpildvaru veido vienoto valsts varu. Tās visas ir savstarpēji saistītas, bet reizē tās ir savstarpēji neatkarīgas (pretstatītas), respektīvi, savstarpēja saistība izpaužas, ka katra no tām var ietekmēt citas darbību, bet reizē katrai no tām ir konkretizēta joma, kurā tā ir neatkarīga savā darbībā. Tiesu vara Latvijas Republikā pieder rajonu (pilsētu) tiesām, apgabaltiesām, Augstākajai tiesai un Satversmes tiesai. Ievērojot minēto, lai nodrošinātu visaptverošu nepieciešamo valsts apdraudējuma preventīvo un pārvarēšanas pasākumu īstenošanu, instrukcija būtu papildināma, iekļaujot apziņojamo personu lokā arī tiesu varas augstākās amatpersonas. Satversmes tiesa ir neatkarīga tiesu varas institūcija, kas Latvijas Republikas Satversmē un Satversmes tiesas likumā noteiktās kompetences ietvaros izskata lietas par likumu un citu normatīvo aktu atbilstību Latvijas Republikas Satversmei, kā arī citas tās kompetencē nodotās lietas, savukārt Augstākā tiesa ir augstākā līmeņa tiesa, kas izskata lietas kasācijas instancē. Šo tiesu priekšsēdētāji ir tās valsts amatpersonas, kas vada šīs institūcijas. Ņemot vērā minēto, nepieciešama instrukcijas aktualizēšanu un apziņojamo personu lokā iekļaut arī tiesu varas augstākās amatpersonas - Satversmes tiesas priekšsēdētāju un Augstākās tiesas priekšsēdētāju. |
| 3. | Projekta izstrādē iesaistītās institūcijas un publiskas personas kapitālsabiedrības | Krīzes vadības padomes sekretariāts un Tieslietu ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satversmes tiesa, Augstākās tiesa, Krīzes vadības padomes sekretariāts, Valsts ugunsdzēsības un glābšanas dienests, Valsts policija, Nacionālie bruņotie spēki, Valsts drošības dienests un Ministru prezidenta birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Iekšlietu ministre M.Golubeva

Vīza: Valsts sekretārs D.Trofimovs

K.Druvaskalns, 28333112

kaspars.druvaskalns@vugd.gov.lv